A BIZOTTSÁG 1345/2005 (EK) RENDELETE
(2005. augusztus 16.)
az olívaolaj-ágazatban a behozatali engedélyek rendszerének alkalmazására vonatkozó részletes szabályokról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az olívaolaj és az étkezési olajbogyó piacának közös szervezéséről és a 827/68/EGK rendelet módosításáról szóló, 2004. április 29-i 865/2004/EK tanácsi rendeletre (1) és különösen annak 10. cikke (4) bekezdésére,
mivel:
(1)
A 865/2004/EK rendelet 10. cikke meghatározza az olívaolaj-ágazat behozatali engedélyeinek kibocsátásával kapcsolatos különös intézkedéseket. Megfelelő az engedélyek kibocsátásához kapcsolódó különös alkalmazási szabályokat előírni.
(2)
E rendelet intézkedései kiegészítik a mezőgazdasági termékekre vonatkozó behozatali és kiviteli engedélyek és előzetes rögzítési bizonyítványok rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelet (2) intézkedéseit.
(3)
Az egyértelműség és átláthatóság kedvéért 2005. november 1-jétől hatályon kívül kell helyezni az olívaolajra vonatkozó behozatali engedélyek rendszerére alkalmazandó különleges részletes szabályok megállapításáról szóló, 1995. június 28-i 1476/95/EK rendeletet (3).
(4)
Az olívaolajra vonatkozó kiviteli engedélyek rendszerére alkalmazott különleges részletes szabályok megállapításáról szóló, 1995. október 30-i 2543/95/EK bizottsági rendelet (4) előírja a kiviteli engedélyek kiállításának kötelező rendszerét. A 865/2004/EK rendelet 10. cikke (3) bekezdésének értelmében a kiviteli engedélyek kiállítása feltételes intézkedéssé válik, és a piaci helyzet változásától függ. Ennek megfelelően 2005. november 1-jétől hatályon kívül kell helyezni a 2543/95/EK rendeletet.
(5)
Az e rendeletben előírt intézkedések összhangban vannak az Olívaolaj- és Étkezésiolajbogyó-piaci Irányítóbizottság véleményével,
ELFOGADTA EZT A RENDELETET:
1. cikk
(1) E rendelet létrehozza a 865/2004/EK rendelet 10. cikkében előírt behozatali engedélyek rendszerének alkalmazására vonatkozó különös részletes szabályokat.
(2) Behozatali engedély felmutatásának feltétele az összes, 1509, 1510 00, 0709 90 39, 0711 20 90, 2306 90 19, 1522 00 31 és 1522 00 39 KN-kódú termék behozatalának.
Az engedélykérelmek, az engedélyek, valamint az engedélykivonatok az 1291/2000/EK rendelet I. mellékletében található mintának megfelelő formanyomtatványon kerülnek kiállításra.
2. cikk
(1) A Közösség és bizonyos harmadik országok között létrejött egyezmények végrehajtására elfogadott rendeletekben előírt különleges rendszer előnyeinek kihasználása érdekében a behozataliengedély-kérelem, csakúgy mint az engedély 7. és 8. rubrikája az érintett harmadik ország megnevezésére vonatkozik.
(2) A behozatali engedély az (1) bekezdésben említett rendeletekben előírt feltételeknek, illetve a kibocsátott engedélynek megfelelő termék behozatalára kötelez a megjelölt harmadik országból.
3. cikk
(1) A behozatali engedély - az 1291/2000/EK rendelet 23. cikke (2) bekezdésének megfelelően - a tényleges kibocsátástól számított 60 napig érvényes.
(2) A behozatali engedélyekhez kapcsolódó garancia összege minden 100 kilogramm nettó súly után 10 euróban került meghatározásra.
4. cikk
(1) A tagállamok a mennyiségek megjelölésével a következő határidőkön belül közlik a Bizottsággal azokat a mennyiségeket, amelyekre behozatali engedélyek kerültek kibocsátásra, valamint a 2. cikk (1) bekezdésében említett esetekben a behozatalok származási helyét.
a)
legkésőbb minden hónap 5-én az előző hónap 16-a és a hónap vége közötti időszakra; legkésőbb minden hónap 20-án a folyó hónap 1-je és 15-e közötti időszakra a 865/2004/EK rendelet 1. cikkének a) pontjában említett termékek esetében;
b)
minden gazdasági évet követő első hónapban a 865/2004/EK rendelet 1. cikkének b) és c) pontjában említett termékekre, illetve amelyekre behozatali engedélyt bocsátottak ki.
Abban az esetben, ha azon mennyiségek behozatala, amelyekre engedélyt kértek egy tagállamban, de ez az utóbbi szerint a piac zavarának veszélyével járhat, a tagállam azonnal értesíti a Bizottságot az (1) bekezdésnek megfelelően megjelölt mennyiségek közlésével, különválasztva egyrészt azokat a behozatalokat, amelyekre engedélyt kértek, de azt még nem bocsátották ki vagy fogadták el, másrészt pedig azokat, amelyekre az engedélyeket az elmúlt 15 napban bocsátották ki.
(2) Minden, az (1) bekezdésben említett értesítés, beleértve a „Tárgytalan” értesítéseket is, a mellékletben található minta alapján készül, és elektronikus úton kerül elküldésre a Bizottság számára.
5. cikk
Az 1476/95/EK és a 2543/95/EK rendelet hatályát veszti.
6. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2005. november 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. augusztus 16-án.